แคนเบอร์รา

แคนเบอร์รา () เป็นเมืองหลวงของเครือรัฐออสเตรเลีย มีประชากรประมาณ 473,855 คน (ข้อมูลเมื่อมิถุนายน 2024) โดยแคนเบอร์ราเป็นเมืองที่ใหญ่เป็นอันดับที่ 8 ของเครือรัฐออสเตรเลีย และนับว่าเป็นเมืองที่ใหญ่ที่สุดในออสเตรเลียที่ไม่ติดต่อกับชายฝั่งทะเล แคนเบอร์ราตั้งอยู่ที่ตอนเหนือของออสเตรเลียน แคปิตอล เทอร์ริทอรี (Australian Capital Territory, มณฑลนครหลวงของออสเตรเลีย) มีระยะทางห่างจากเมืองซิดนีย์ทางทิศตะวันตกเฉียงใต้ 170 ไมล์ (280 กิโลเมตร) และห่างจากเมืองเมลเบิร์น 410 ไมล์ (660 กิโลเมตร) โดยคนท้องที่มักรู้จักกันในชื่อ "แคนเบอร์รัน" (อังกฤษ: Canberran) แม้ว่าคำว่าแคนเบอร์ราจะเป็นชื่อที่ใช้อย่างเป็นทางการ และยังเป็นที่ตั้งของหน่วยงานราชการหลายหน่วยงาน

แคนเบอร์ราได้รับเลือกเป็นที่ตั้งของเมืองหลวงประจำออสเตรเลียเมื่อปี 1908 เป็นข้อตกลงระหว่างซิดนีย์และเมลเบิร์น  แคนเบอร์ราต่างจากเมืองอื่น ๆ ในออสเตรเลียตรงที่เป็นเมืองที่มีการจัดผังเมืองไว้ล่วงหน้า (planned city) ที่มีการสร้างด้วยวัตถุประสงค์เฉพาะ  หลังจากที่มีการประกวดนานาชาติเพื่อหาการออกแบบเมืองแล้ว ได้มีการเลือกการออกแบบของ วอลเตอร์ เบอร์ลีย์ กริฟฟิน (Walter Burley Griffin) สถาปนิกจากชิคาโก (Chicago) และเริ่มก่อสร้างเมื่อ พ.ศ. 2456 ผังเมืองได้รับอิทธิพลจาก garden city movement และได้รวมถึงพื้นที่ธรรมชาติพอสมควร ทำให้แคนเบอร์ราได้รับฉายาว่า "bush capital" ถึงแม้ว่าการเติบโตและการพัฒนาแคนเบอร์รา มีอุปสรรคจากสงครามโลกทั้ง 2 ครั้ง รวมถึงเศรษฐกิจตกต่ำ (Great Depression) แคนเบอร์ราได้กลายเป็นเมืองที่เฟื่องฟูหลังสงครามโลกครั้งที่ 2

ในฐานะที่เป็นที่ตั้งของรัฐบาลออสเตรเลีย แคนเบอร์ราเป็นที่ตั้งของรัฐสภา (Parliament House) , ศาลสูงสุดของออสเตรเลีย (High Court of Australia) และกระทรวงต่าง ๆ ของรัฐบาล นอกจากนี้ แคนเบอร์รายังเป็นที่ตั้งของสถาบันทางสังคมและวัฒนธรรมที่มีความสำคัญระดับชาติหลายแห่ง รัฐบาลกลางมีส่วนมากที่สุดของผลิตภัณฑ์มวลรวมของรัฐ และเป็นนายจ้างที่ใหญ่ที่สุดในแคนเบอร์รา แคนเบอร์ราเป็นจุดหมายที่นิยมของนักท่องเที่ยวในประเทศและต่างชาติ

ภูมิอากาศ
แคนเบอร์รามีลักษณะภูมิอากาศแบบอบอุ่นชื้นภาคพื้นสมุทร อุณหภูมิระหว่างกลางวันและกลางคืนแตกต่างกันมาก ด้วยที่ตั้งของเมืองอยู่สูงจากระดับน้ำทะเล 578 เมตร และอยู่ด้านในแผ่นดิน ในช่วงฤดูหนาวมักเกิดน้ำค้างแข็งบนพื้นดิน โดยที่อุณหภูมิตอนเช้าบางวันต่ำกว่า 0 องศาเซลเซียส

สถิติอุณหภูมิต่ำสุดเป็นประวัติการณ์อยู่ที่ -10 องศาเซลเซียส เมื่อวันที่ 11 กรกฎาคม 1971 และสถิติอุณหภูมิสูงสุดเป็นประวัติการณ์อยู่ที่ 44 องศาเซลเซียส เมื่อวันที่ 4 มกราคม 2020

ระเบียงภาพ

 อ้างอิง 

หมวดหมู่:เมืองหลวงในเขตโอเชียเนีย
หมวดหมู่:เมืองในประเทศออสเตรเลีย